Taan ive sämmilâš

Taan ive sämmilâš () lii palhâšume, mon Ávvir lii juáhám jyehi ive ive 2015 rääjist taggaar sämmilâžân, kote lii äŋgiruššâm sämisiärváduv pyerrin já lii tondiet tobdos Säämist. Ávvir lohheeh vuolgâtteh jieijâs iävtukkâsâi noomâid aavisân. Sist aavis väljee 10–20 iävtukkâssâd, kiäin aavis lohheeh te pyehtih jienâstiđ ive sämmilii.

Palhâšume uásih
Vyeittee finnee räsikiästu já lasâkarahvi, mon punccen lii sämmilii uáivi já nissoon teikkâ almaa kappeer ton mieldi, lii-uv vyeittee nissoon vâi almai.

 Vyeitteeh 
+ Ihe Vyeittee Kieldâ/sijdâ Prooseent jienâin Čielgiittâs 2015 Jon Henrik Fjällgren Mïhte 31 % Maadâsämmilâš artist, kote mestâ peesâi ovdâstiđ Ruotâ Euroviisuh-lávlumkištoost.  2016 Marion Anne Knutsen Tivtâsvuonâ 49,99 %  Sun muštâlij seksuallii ávhâstâlmist já illáástmijn, moh lijjii tábáhtum maaŋgâi iivij ääigi Tivtâsvuonâst.  2017 Jovsset Ánde Sara Kuovdâkiäinu 39 % Sun piäluštij vuoigâdvuođâidis puásuisämmilâžžân, ko Taažâ staatâ viigâi páguttiđ suu njuovvâđ poccuidis. Staatâ tuálvui ääši alemuu riähtán, ko lâi táppám Saran keerrivrievtist. Alemuu rievtist Sara táppái staatân. Sara vaaidij tuámust Ovtâstum aalmugij olmoošvuoigâdvuođâ lävdikoodán. 2018 Agnete Lorås Truándin 48 % Sun oskeldâđâi esken 90-ihásâžžân muštâliđ perruidis, et sun lii sämmilâš. Tom sun čievâi 70 ihheed táruiduttem keežild. 2019 Fred René Buljo Kuovdâkiäinu 46,3 % Artist já Duolva Duottar -muusikjuávhu ráppájeijee, kote ovdâstij Taaža Euroviisuh-lávlumkištoost KEiiNO-muusikjuávhust. KEiiNO finnij puoh enâmustáá jienâid puhelinjienâstmist, mut tast huolâhánnáá sajadui kuđâdin kištoost. 2020 Minna Näkkäläjärvi Ergon sijdâ 33,65 %  Iänoduvlâš puásuiolmooš, kote nurâškuođij noomâid adressin Kietâruottâs tuodârkuávlu ruukitooimâ vuástá. Adressi finnij 2,5 mánuppaje ääigi 37 200 nommâd. Čohčâmáánust 2020 Kietâruottâs airâskodde keigij tom Suomâ pirâs- já šoŋŋâdâhministerân. 2021 Fovsen Njaarke  22,15 %  2022 Petra Laiti  16,2 %   2023 Mathis A. Oskal (Oskal-Máhte Ántte Máhtte)  41,3 %   2024 Anne Margaretha Oskal  mestâ 23 %  Ive 2024 Oskal vuoitij meiddei Amanda-palhâšume Pyeremus pivtâstem -kategoriast "Eallogierdu – Tundraens voktere" -elleekove ohtâvuođâst. Ton keežild sun lâi-uv nomâttum iävtukkâssân Taan ive sämmilâš -kistoost Ávvirist. Ávvir-loostâ lohhei jienâstmist Oskal uážui masa 23 prosentid puoh jienâin. Ive 2024 jienâstmân uásálistii 1 025 olmožid. 2025 Oliva Braastad   

Keejâ meid
 Ive sämmilâš, City-Sámit iivij 2015–2017 jyehim palhâšume
 Ive nuorttâlâš, Saaʹmi Nueʹtt já nuorttâlij sijdâčuákkim iivij 2007–2016 jyehim palhâšume

Käldeeh

Luokka:Ive 2015 vuáđudum palhâšumeh
Luokka:Sämipalhâšumeh